पाएं अपने शहर की ताज़ा ख़बरें और फ्री ई-पेपरडाउनलोड करें
गुढाचन्द्रजी कस्बे में सैनी धर्मशाला पर निजी क्लिनिक संचालक को बार-बार कहने तथा पर्ची काटने के बावजूद भी कोरोना एडवाइजरी पालना नहीं करने पर उपजिला कलेक्टर ने 10 हजार रुपये का जुर्माना लगाया है। उपजिला कलेक्टर ने निजी क्लिनिक संचालक को पुन: एडवाईजरी का उल्लंघन पाये जाने पर सख्त कार्रवाई करने की हिदायत दी है। रेड अलर्ट जन अनुशासन पखवाड़े के तहत उपजिला कलेक्टर रामनिवास मीना व तहसीलदार हरसहाय मीना तथा चौकी प्रभारी कैलाश चन्द ने बाजार निरीक्षण कर जायजा लिया।
इस दौरान बिना मास्क के पाये जाने पर कई लोगों के चालान काटे और लोगों ने वेवजह बाजार में नहीं घूमने व मास्क का उपयोग करने तथा भीड़ भाड़ वाले स्थान से बचने की सलाह दी। एक निजी क्लिनिक पर मरीजों की भीड़ लगी हुई थी। यहां पर सोशल डिस्टेसिंग की पालना नहीं होना पाया गया। इससे पूर्व में भी सोशल डिस्टेसिंग की पालना नहीं करने पर जुर्माना लगाने के बाद बुधवार को फिर से उल्लंघन पाये जाने पर 10 हजार रपए की पर्ची काटी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn